Wezîrê Karanê Teberî ym Îngîlîstanî Domînîc Raabî da zanayene  ke înan rotişê çekan seba Tirkîya vindarna ke beno ke nê çekan hêrişanê îşxalkarîye de bêrê xebitnayene.
Raabî parlamento de qisey kerd û vat, "Rotişê çekanê leşkerîyê ke Tirkîya eşkena  nê operasyonan de bixebitna ameyî vindertene."
Fînlandiya, Norwêc, Hollanda, Almanya û Fransa verê cû rotişê çekan ê Tirkîya rê vindarnabi. Yewîya Ewropa zî îşxalkarîya dewleta Tirkî şermezar kerdibi, qerar girewtibi ke asta neteweyî de seba rotişê çekan hînî zêdêr tedbîrê pîtî bêrê girewtene.
